pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME Development Bank เร่งสำรวจความเสียหายผู้ประกอบการภาคใต้ออกมาตรการเยียวยาเร่งด่วน ให้กู้รายละ 5 แสนบ. พร้อมพักชำระหนี้ 6 เดือน
วันอังคารที่ 10 มกราคม 2560
SME Development Bank เร่งสํารวจความเสียหายผู้ประกอบการภาคใต้ออกมาตรการเยียวยาเร่งด่วน ให้กู้รายละ 5 แสนบ. พร้อมพักชําระหนี้ 6 เดือน
ธพว.ออกมาตรการช่วยเหลือเร่งด่วนสําหรับผู้ประกอบการ SME ลูกค้าธนาคารประสบอุทกภัยภาคใต้
นายสมชาย หาญหิรัญ ประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ได้มอบหมายให้ผู้บริหารธนาคารร่วมลงพื้นที่กับกระทรวงอุตสาหกรรม เพื่อออกสํารวจพื้นที่ที่ได้รับผลกระทบจากเหตุภัยพิบัติภาคใต้ทั้ง 12 จังหวัด โดยทีมงานสาขาทุกจังหวัดจะร่วมกับอุตสาหกรรมจังหวัด และศูนย์ส่งเสริมอุตสาหกรรมภาค เพื่อเตรียมจัดทําโครงการฟื้นฟูซ่อมแซม ทําความสะอาดสถานประกอบการในพื้นที่ เพื่อให้ธุรกิจเร่งกลับมาเปิดดําเนินการได้ตามปกติ
ส่วนมาตรการช่วยเหลือเร่งด่วนสําหรับผู้ประกอบการ SME ลูกค้าธนาคารนั้น ธพว. ได้ออก 2 มาตรการเพื่อเยียวยา คือ 1) มาตรการพักชําระหนี้เป็นระยะเวลา 6 เดือน โดยลูกค้าสามารถแจ้งเจตจํานงค์ได้ที่สาขาธนาคารใกล้บ้าน 2) มาตรการการให้วงเงินสินเชื่อฉุกเฉินเพื่อฟื้นฟูกิจการ วงเงินต่อรายสูงสุดไม่เกิน 5 แสนบาท ระยะเวลากู้สูงสุดไม่เกิน 5 ปี ปลอดชําระคืนเงินต้น (Grace period) ไม่เกิน 1 ปี อัตราดอกเบี้ยไม่เกิน MLR ตลอดอายุสัญญา โดยมีวัตถุประสงค์เพื่อช่วยฟื้นฟูผู้ประกอบการที่ได้รับความเสียหาย หรือได้รับผลกระทบจากภัยพิบัติดังกล่าว ลูกค้าสามารถนําวงเงินสินเชื่อฉุกเฉินนี้เป็นเงินทุนเพื่อการปรับปรุง ฟื้นฟู ซ่อมแซม และเป็นเงินหมุนเวียนในกิจการ ให้กิจการมีศักยภาพและมีแนวโน้มที่จะดําเนินการต่อไปได้ ทั้งนี้ ธนาคารได้ออกประกาศช่วยเหลือลูกค้าที่ได้รับผลกระทบจากภัยพิบัติเพื่อช่วยเหลือผู้ประกอบการ SME ลูกค้าเดิมของธนาคารใน 12 จังหวัดภาคใต้ ประกอบด้วย จังหวัดพัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร กระบี่ ระนอง และประจวบคีรีขันธ์
“นอกจากนี้ ธนาคารยังมอบหมายให้ผู้บริหารในพื้นที่ และทีมงานสาขาร่วมสํารวจความเสียหายของธุรกิจ SME ที่ได้รับผลกระทบจากภัยพิบัติ โดยล่าสุดยังได้หารือกับกรมการท่องเที่ยว กระทรวงการท่องเที่ยวและกีฬา ถึงมาตรการเยียวยาผู้ประกอบการท่องเที่ยว ซึ่งทั้ง 2 หน่วยงานจะลงพื้นที่สํารวจร่วมกันในวันเสาร์ที่ 14 มกรานี้ และจะสรุปผลพร้อมหามาตรการให้ความช่วยเหลือต่อไป ในเบื้องต้นหากพบว่าธุรกิจที่มีความเสียหายไม่มากจะสามารถเข้าฟื้นฟูกิจการผ่านวงเงินสินเชื่อธนาคารได้หลายโครงการ ผมตระหนักดีว่า อุตสาหกรรมท่องเที่ยวในภาคใต้เป็นอุตสาหกรรมที่ขับเคลื่อนเศรษฐกิจ SME ของจังหวัด และขับเคลื่อนเศรษฐกิจของประเทศ จึงจําเป็นต้องเร่งฟื้นฟูโดยเร็ว”
ประธานกรรมการ ธพว. กล่าวอีกว่า ธนาคารได้จัดตั้งศูนย์ช่วยเหลือผู้ประสบภัยพิบัติภาคใต้ ณ สํานักงานใหญ่ SME Bank Tower รับบริจาคของกินของใช้ที่จําเป็น โดยขอเชิญชวนผู้ประกอบการ ลูกค้าธนาคาร และหน่วยงานพันธมิตร ตลอดจนพนักงานร่วมกันบริจาค สามารถสอบถามข้อมูลได้ที่ Call Center 1357 และหลังจากนี้อีก 10 วัน ธนาคารจะจัดคาราวานลงพื้นที่บริจาคสิ่งของในพื้นที่ภาคใต้ ส่วนการให้ความช่วยเหลือเบื้องต้น ธนาคารได้มอบข้าวสารจํานวน 1,000 ถุง ผ่านกองทัพเรือ และได้บริจาคสิ่งของที่จําเป็นผ่านหน่วยงานภาครัฐและเอกชน เพื่อนําแจกจ่ายประชาชนในพื้นที่ที่ได้รับผลกระทบจากภัยพิบัติอันเป็นการช่วยบรรเทาทุกข์ความเดือดร้อนไปแล้ว
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-บสย.บุกงานอีเว้นท์ ช่วยSMEsรายจิ๋ว ค้ำฯไมโคร 200,000 บาท ดีมานด์พุ่ง
วันพุธที่ 28 มิถุนายน 2560
บสย.บุกงานอีเว้นท์ ช่วยSMEsรายจิ๋ว ค้ําฯไมโคร 200,000 บาท ดีมานด์พุ่ง
บสย. ตั้งโต๊ะ รับคําปรึกษาขอสินเชื่อ-ค้ําประกันสินเชื่อ  ส่ง 5 ผลิตภัณฑ์ค้ําประกันสินเชื่อ  ร่วมงาน SMART SME EXPO 2017 ระหว่าง 29 มิ.ย.-2 ก.ค. อินแพ็ค เมืองทองธานี  เผย 5 เดือนแรก ค้ําประกันสินเชื่อรายจิ๋ว วงเงินค้ําฯ 200,000 บาท คึกคักสุด
นายวิเชษฐ วรกุล รองผู้จัดการทั่วไปสายงานธุรกิจ บรรษัทประกันสินเชื่ออุตสาหกรรมขนาดย่อม(บสย.) เปิดเผยว่า ความต้องการสินเชื่อและการค้ําประกันสินเชื่อสําหรับผู้ประกอบการ SMEs ยังมีความต้องการสูง โดยเฉพาะอย่างยิ่งผู้ประกอบการ SMEs รายจิ๋ว หรือ ไมโคร เอสเอ็มอี ซึ่งพบว่า ยอดค้ําประกันสินเชื่อไมโครของ บสย.มีอัตราการเติบโตต่อเนื่อง โดยในช่วง 5 เดือนแรกของปี 2560 บสย. สามารถช่วยผู้ประกอบการ SMEs รายจิ๋ว เข้าถึงสินเชื่อ และอนุมัติวงเงินค้ําประกันสินเชื่อไมโครกว่า 5,400 ล้านบาท (ข้อมูล ณ 27 มิ.ย.)
สําหรับการเข้าร่วมกิจกรรมงาน SMART SME EXPO 2017 ระหว่างวันที่ 29 มิ.ย.-2 ก.ค. 2560 ณ ฮอลล์ 3-4 อิมแพ็ค เมืองทองธานี ครั้งนี้ บสย.เตรียม 5 ผลิตภัณฑ์ รวมวงเงินค้ําประกันสินเชื่อกว่า 100,000 ล้านบาท พร้อมทีมที่ปรึกษา ที่มีประสบการณ์สูงของบสย. ให้คําแนะนําการเข้าถึงสินเชื่อให้กับผู้ประกอบการ SMEs ที่ต้องการเงินทุน ขยายกิจการ เงินทุนหมุนเวียน คือ
1. ผลิตภัณฑ์ค้ําประกันสินเชื่อกลุ่ม Start-up & innovation วงเงิน 9,800 ล้านบาท 2.ผลิตภัณฑ์ค้ําประกันสินเชื่อ SMEs ทวีทุน (PGS6) วงเงิน 84,000 ล้านบาท 3.ผลิตภัณฑ์ค้ําประกันสินเชื่ออุทกภัยภาคใต้ (สิ้นสุดโครงการ 7 ส.ค. 2560) วงเงิน 4,300 ล้านบาท 4.ผลิตภัณฑ์ค้ําประกันสินเชื่อ SMEs Transformation Loan (ร่วมกับธพว.) วงเงิน 10,000 ล้านบาท และ 5.ผลิตภัณฑ์ค้ําประกันสินเชื่อไมโคร วงเงินค้ําประกัน 8,000 ล้านบาท ร่วมกับ ธนาคารไทยเครดิตเพื่อรายย่อย ธนาคารกรุงเทพ ธนาคารออมสิน ธนาคารทิสโก้ และธนาคารเพื่อการเกษตรและสหกรณ์การเกษตร สําหรับผู้ประกอบการรายจิ๋ว (สิ้นสุดโครงการ 31 ธ.ค. 2560 )
“ผลิตภัณฑ์ทั้ง 5 กลุ่มมุ่งตอบโจทย์ความต้องการ การเข้าถึงสินเชื่อได้ง่ายขึ้น คาดว่าผลิตภัณฑ์ที่จะได้รับการตอบรับที่คึกคักและเป็นผลิตภัณฑ์ที่โดดเด่นสําหรับงานในปีนี้ คือ ค้ําประกันสินเชื่อกลุ่มไมโคร สําหรับผู้ประกอบการที่ต้องการวงเงินสินเชื่อและค้ําประกันสินเชื่อไม่เกิน 200,000 บาทต่อราย “ นายวิเชษฐ กล่าว
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
รัฐบาลไทย-ข่าวทำเนียบรัฐบาล-นายกฯ แนะประชาชนดูแลแม่น้ำลำคลอง ไม่ทิ้งขยะสิ่งปฏิกูล เป็นอุปสรรคต่อการระบายน้ำ
วันอาทิตย์ที่ 21 พฤษภาคม 2560
นายกฯ แนะประชาชนดูแลแม่น้ําลําคลอง ไม่ทิ้งขยะสิ่งปฏิกูล เป็นอุปสรรคต่อการระบายน้ํา
นายกรัฐมนตรี แนะประชาชนดูแลแม่น้ําลําคลอง ไม่ทิ้งขยะสิ่งปฏิกูล เป็นอุปสรรคต่อการระบายน้ํา พร้อมกําชับหน่วยงานรัฐเร่งกําจัดสิ่งกีดขวางทางน้ําและตรวจสอบความพร้อมของแนวเขื่อนริมตลิ่ง
วันนี้ (21 พ.ค.60) พลเอก ประยุทธ์ จันทร์โอชา นายกรัฐมนตรี ฝากให้ข้อแนะนําแก่พี่น้องประชาชน โดยขอให้ทุกคนช่วยกันรักษาความสะอาดแม่น้ําลําคลอง ไม่ทิ้งขยะ สิ่งปฏิกูล หรือของเหลือใช้ลงในแม่น้ําและท่อระบายน้ํา เพราะจะเป็นอุปสรรคต่อการไหลของน้ํา โดยเฉพาะอย่างยิ่งในช่วงฤดูฝนที่มีฝนตกอย่างต่อเนื่อง จนอาจเกิดน้ําท่วมขังได้ ทั้งนี้ได้รับรายงานจาก กทม. ว่า ที่ผ่านมาบางครั้ง มีขยะชิ้นใหญ่ๆ เช่นยางรถยนต์เก่า หรือที่นอนไปขวาง อยู่ในท่อระบายน้ํา
นอกจากนี้ นายกรัฐมนตรียังได้ฝากชื่นชมหลายหน่วยงานที่เตรียมความพร้อมรับมือกับปริมาณน้ําที่มากขึ้น ด้วยการกําจัดผักตบชวาและวัชพืชที่กีดขวางทางน้ําในแม่น้ําลําคลองสายหลัก และเริ่มปฏิบัติการกําจัดขยะเหลือใช้และขยะชิ้นใหญ่ที่หน้าประตูระบายน้ําในพื้นที่เขตเมือง พร้อมทั้งได้กําชับไปยังพื้นที่ที่ยังไม่ได้ดําเนินการในเรื่องดังกล่าว ให้เร่งดําเนินการในทันที ตลอดจนตรวจสอบความสมบูรณ์ของแนวเขื่อนป้องกันน้ําล้นตลิ่งให้อยู่ในที่สภาพพร้อมใช้งาน เพื่อป้องกันไม่ให้น้ําท่วมสูงไหลเอ่อล้นเข้าท่วมพื้นที่ชุมชน และบรรเทาปัญหาความเดือดร้อนของพี่น้องประชาชนให้ได้มากที่สุด
--------------------
สํานักโษก
รัฐบาลไทย-ข่าวทำเนียบรัฐบาล-สธ. ปรับเกณฑ์ รพ.สต.ติดดาว เน้นคุณภาพ ให้ได้ระดับ 3 ดาว 100% ในปี 62
วันจันทร์ที่ 19 พฤศจิกายน 2561
สธ. ปรับเกณฑ์ รพ.สต.ติดดาว เน้นคุณภาพ ให้ได้ระดับ 3 ดาว 100% ในปี 62
กระทรวงสาธารณสุข เร่งขับเคลื่อนโรงพยาบาลส่งเสริมสุขภาพตําบลมีคุณภาพติดดาวระดับ 3 ดาวครบ 100 เปอร์เซ็นต์ ในปี 2562 ปรับเกณฑ์ตามขนาด รพ.สต. เน้นพัฒนาคุณภาพบริการประชาชนมากกว่าด้านกายภาพ
สธ. ปรับเกณฑ์ รพ.สต.ติดดาว เน้นคุณภาพ ให้ได้ระดับ 3 ดาว 100% ในปี 62
กระทรวงสาธารณสุข เร่งขับเคลื่อนโรงพยาบาลส่งเสริมสุขภาพตําบลมีคุณภาพติดดาวระดับ 3 ดาวครบ 100 เปอร์เซ็นต์ ในปี 2562 ปรับเกณฑ์ตามขนาด รพ.สต. เน้นพัฒนาคุณภาพบริการประชาชนมากกว่าด้านกายภาพ
วันนี้ (19 พฤศจิกายน 2561) ที่โรงแรมเซนทรา บายเซนทารา แจ้งวัฒนะฯ นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์ยงยศ ธรรมวุฒิ ที่ปรึกษาระดับกระทรวง นายแพทย์ทรงคุณวุฒิ (ด้านเวชกรรมป้องกัน) ปฏิบัติหน้าที่ผู้อํานวยการสํานักสนับสนุนระบบสุขภาพปฐมภูมิ เปิดการประชุมเชิงปฏิบัติการเสริมพลังทีมพัฒนาและทีมประเมินการพัฒนาคุณภาพโรงพยาบาลส่งเสริมสุขภาพตําบล (รพ.สต.ติดดาว) ประจําปี 2562 โดยมีผู้บริหารส่วนกลางและส่วนภูมิภาค คณะทํางาน เจ้าหน้าที่ทีมพัฒนาและทีมประเมินระดับเขต ระดับจังหวัด ร่วมประชุมประมาณ 600 คน
นายแพทย์สุขุมกล่าวว่า การพัฒนาคุณภาพโรงพยาบาลส่งเสริมสุขภาพตําบล (รพ.สต.ติดดาว) เป็นนโยบายสําคัญของกระทรวงสาธารณสุข เนื่องจากเป็นสถานบริการระดับพื้นฐาน หรือระดับปฐมภูมิ พัฒนาคุณภาพชีวิตและสุขภาพ ดูแลใกล้ชิดประชาชน เริ่มดําเนินการในปีงบประมาณ 2560 โดยมีเกณฑ์มาตรฐานในการยกระดับการพัฒนาคุณภาพของหน่วยบริการปฐมภูมิ ประกอบด้วย 5 ดาว 5 ดี คือ บริหารดี, ประสานงานดี ภาคีมีส่วนร่วม, บุคลากรดี, บริการดี, และประชาชนมีสุขภาพดี ขณะนี้มี รพ.สต.ติดดาวที่ผ่านเกณฑ์ 5 ดาว จํานวน 5,089 แห่ง ร้อยละ 51.90 สูงกว่าเป้าหมายที่กําหนดไว้ร้อยละ 25 สําหรับปี 2562 ได้ปรับเกณฑ์มาตรฐานตามขนาด รพ.สต. คือ ขนาดใหญ่ (L) ขนาดกลาง (M) และขนาดเล็ก (S) เน้นการพัฒนาด้านคุณภาพบริการ งานด้านการส่งเสริมสุขภาพ ป้องกันควบคุมโรค และคุ้มครองผู้บริโภค ลดเกณฑ์ที่ไม่เกี่ยวกับการบริการ เช่น การก่อสร้าง การปรับปรุงอาคาร การทาสี และการจัดสวนหย่อม เพื่อลดภาระของเจ้าหน้าที่ รพ.สต. และไม่เน้นการประกวดแข่งขัน ตั้งเป้าให้รพ.สต. ที่เหลือจํานวน 4,717 แห่งผ่านเกณฑ์ระดับ 3 ดาวขึ้นไปครบทุกแห่งภายในปี 2562
ทั้งนี้ การพัฒนาคุณภาพ รพ.สต. ติดดาว ได้มุ่งเน้นการเสริมสร้างศักยภาพการให้บริการตามขนาดของ รพ.สต. สนับสนุนทีมพี่เลี้ยงที่มีความเชี่ยวชาญเข้าไปให้การช่วยเหลือ เติมส่วนที่ขาด ส่งเสริมจุดเด่น เพื่อพัฒนาให้ผ่านเกณฑ์ครบทุกแห่ง และเกิดเครือข่ายส่งเสริมสุขภาพที่เชื่อมโยงระบบบริการแบบไร้รอยต่อ ส่วนในการประเมินขึ้นอยู่กับกระบวนการของอําเภอ จังหวัดนั้นๆ โดยใช้เกณฑ์ รพ.สต.ติดดาวปี 2562 เป็นมาตรฐาน และให้พิจารณาตามบริบทของพื้นที่ด้วย” นายแพทย์สุขุมกล่าว
********************************** 19 พฤศจิกายน 2561
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 7/2560
วันศุกร์ที่ 23 มิถุนายน 2560
รอง นรม.พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 7/2560
ที่ประชุมได้พิจารณาและมีมติเห็นชอบการป้องกันปัญหาน้ําท่วมฉับพลัน
วันนี้ (22 มิถุนายน 2560) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 7/2560
ที่ประชุมได้พิจารณาและมีมติเห็นชอบการป้องกันปัญหาน้ําท่วมฉับพลัน และการสํารวจโครงสร้างพื้นฐานที่กีดขวางทางระบายน้ําในจุดต่างๆ ทั้งนี้เป็นไปตามข้อสั่งการของ พลเอก ประยุทธ์ จันทร์โอชา นายกรัฐมนตรี ในการประชุมคณะรัฐมนตรี เมื่อวันที่ 2 พฤษภาคม 2560 โดยมอบหมายให้กระทรวงมหาดไทย กระทรวงคมนาคม และหน่วยงานที่เกี่ยวข้อง เร่งรัดการดําเนินการแก้ไขฟื้นฟูโครงสร้างพื้นฐานต่างๆ เช่น ถนน ทางรถไฟ และสะพานที่ได้รับความเสียหายจากอุทกภัยในพื้นที่ภาคใต้ รวมถึงให้สํารวจและดําเนินการแก้ไขปัญหาโครงสร้างพื้นฐานที่กีดขวางทางระบายน้ําในจุดต่างๆ ทั่วประเทศให้แล้วเสร็จภายในปี 2560 ซึ่งจะเป็นการเพิ่มประสิทธิภาพการระบายน้ําและป้องกันปัญหาอุทกภัยที่อาจจะเกิดขึ้นอีก โดยเฉพาะอย่างยิ่ง นายกรัฐมนตรีได้มีข้อสั่งการเพิ่มเติม ให้กรุงเทพมหานครดําเนินการแก้ไขปัญหาน้ําท่วมอย่างเป็นระบบ จากการที่นายกรัฐมนตรีได้เดินทางไปตรวจเยี่ยมการปฏิบัติงานดังกล่าวของกรุงเทพมหานคร เมื่อวันที่ 24 พฤษภาคม 2560 โดยให้กรุงเทพมหานครจัดทําแผนที่แสดงจุดน้ําท่วมในพื้นที่กรุงเทพมหานคร ทั้ง 50 เขต ซึ่งประกอบด้วยพื้นที่สีแดงหมายถึงพื้นที่ที่น้ําท่วมหนัก พื้นที่สีเหลืองหมายถึงพื้นที่ที่มีน้ําท่วมน้อย ส่วนพื้นที่สีเขียวหมายถึงพื้นที่ที่น้ําไม่ท่วม ทั้งนี้นายกรัฐมนตรีมุ่งมั่นให้การจัดทําแผนที่ชัดเจนสามารถนําไปใช้ประกอบการจัดทําผังเมืองกรุงเทพมหานครใหม่ และมีการทําแผนขยายผังเมืองให้เป็นรูปธรรมมากขึ้น
นอกจากนี้ เมื่อวันที่ 30 พฤษภาคม 2560 นายกรัฐมนตรีได้มีข้อสั่งการ ในการประชุมคณะรัฐมนตรีในวันดังกล่าว โดยนายกรัฐมนตรีได้แสดงความห่วงใยประชาชนที่อยู่ในภูมิภาคที่อาจได้รับผลกระทบจากกรณีน้ําท่วมในพื้นที่ที่มีความเสี่ยงต่อกรณีน้ําป่าไหลหลาก โดยได้มอบหมายให้กระทรวงมหาดไทยร่วมกับหน่วยงานที่เกี่ยวข้อง เตรียมจัดทําแผนการอพยพประชาชนให้มีความปลอดภัย รวมทั้งเตรียมพื้นที่แก้มลิงรองรับปริมาณน้ําที่จะไหลลงมาจากภาคเหนือสู่ภาคกลางของประเทศ เพื่อให้การดําเนินการแก้ไขน้ําท่วมขังในแต่ละพื้นที่มีประสิทธิภาพ ซึ่งจะส่งผลให้มีความพร้อมในการรองรับสถานการณ์ฝนตกหนักได้ดียิ่งขึ้น
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปอว. เปิดโครงการประชุมเชิงปฏิบัติการเครือข่ายด้านการบริหารทรัพยากรบุคคล กระทรวงการอุดมศึกษา วิทยาศาสตร์ วิจัยและนวัตกรรม
วันจันทร์ที่ 6 มกราคม 2563
ปอว. เปิดโครงการประชุมเชิงปฏิบัติการเครือข่ายด้านการบริหารทรัพยากรบุคคล กระทรวงการอุดมศึกษา วิทยาศาสตร์ วิจัยและนวัตกรรม
ปอว. เปิดโครงการประชุมเชิงปฏิบัติการเครือข่ายด้านการบริหารทรัพยากรบุคคล กระทรวงการอุดมศึกษา วิทยาศาสตร์ วิจัยและนวัตกรรม
วันพฤหัสบดีที่ ๑๙ ธันวาคม 2562 รองศาสตราจารย์สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) เป็นประธานในการเปิดโครงการประชุมเชิงปฏิบัติการเครือข่ายด้านการบริหารทรัพยากรบุคคล กระทรวงการอุดมศึกษา วิทยาศาสตร์ วิจัยและนวัตกรรม ณ ห้องประชุมชั้น ๔ และ ศูนย์ฝึกอบรมคอมพิวเตอร์ ชั้น ๗ อาคารพระจอมเกล้า สป.อว. (โยธี) เพื่อเป็นโครงการนําร่องด้านการบูรณาการเครือข่ายการบริหารทรัพยากรบุคคลในภาพรวมระดับกระทรวง ให้มีความรู้ความเข้าใจในรูปแบบระบบสรุปอัตรากําลัง และสามารถนําไปใช้ประโยชน์ในด้านการจัดทํารายงานข้อมูลอัตรากําลังรายเดือนได้อย่างมีประสิทธิภาพ อีกทั้งยังเป็นการปรับปรุงประสิทธิภาพและประสิทธิผลการบริหารทรัพยากรบุคคลของประเทศ ต่อไป
การประชุมเครือข่ายด้านการบริหารทรัพยากรบุคคลในครั้งนี้ ได้รับความร่วมมือจาก ข้าราชการและ เจ้าหน้าที่ของหน่วยงานในสังกัดกระทรวงการอุดมศึกษา วิทยาศาสตร์ วิจัยและนวัตกรรม จํานวน ๑๘ หน่วยงาน ดังนี้
๑. สํานักงานรัฐมนตรี
๒. สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ด้าน ววน. และด้านการอุดมศึกษา)
๓. กรมวิทยาศาสตร์บริการ
๔. สํานักงานปรมาณูเพื่อสันติ
๕. สํานักงานการวิจัยแห่งชาติ
๖. สถาบันวิจัยวิทยาศาสตร์และเทคโนโลยีแห่งประเทศไทย
๗. องค์การพิพิธภัณฑ์วิทยาศาสตร์แห่งชาติ
๘. สํานักงานพัฒนาวิทยาศาสตร์และเทคโนโลยีแห่งชาติ
๙. สถาบันมาตรวิทยาแห่งชาติ
๑๐. สํานักงานสภานโยบายการอุดมศึกษา วิทยาศาสตร์ วิจัยและนวัตกรรม
๑๑. สถาบันวิจัยแสงซินโครตรอน
๑๒. สํานักงานนวัตกรรมแห่งชาติ
๑๓. สถาบันวิจัยดาราศาสตร์แหง่ชาติ
๑๔. สํานักงานพัฒนาเทคโนโลยีอวกาศและภูมิสารสนเทศ
๑๕. สถาบันเทคโนโลยีนิวเคลียร์แห่งชาติ
๑๖. สถาบันสารสนเทศทรัพยากรน้ํา
๑๗. ศูนย์ความเป็นเลิศด้านชีววิทยาศาสตร์
๑๘. สํานักงานคณะกรรมการส่งเสริมวิทยาศาสตร์ วิจัยและนวัตกรรม
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สธ. กำชับสถานพยาบาลเร่งตรวจสอบอาคารสถานที่ เตรียมรับมือพายุฤดูร้อน
วันพุธที่ 13 มีนาคม 2562
สธ. กําชับสถานพยาบาลเร่งตรวจสอบอาคารสถานที่ เตรียมรับมือพายุฤดูร้อน
กระทรวงสาธารณสุข  กําชับสถานพยาบาลในพื้นที่เสี่ยงสํารวจความแข็งแรงของอาคารสถานที่ สิ่งก่อสร้าง  ไม่ให้กระทบการบริการประชาชน พร้อมเตือนประชาชนระวังอันตรายจากลมพายุและฟ้าผ่า
กระทรวงสาธารณสุข กําชับสถานพยาบาลในพื้นที่เสี่ยงสํารวจความแข็งแรงของอาคารสถานที่ สิ่งก่อสร้าง ไม่ให้กระทบการบริการประชาชน พร้อมเตือนประชาชนระวังอันตรายจากลมพายุและฟ้าผ่า
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ตามประกาศอุตุนิยมวิทยาที่ให้ระวังพายุฤดูร้อนที่อาจเกิดขึ้นได้ในระหว่างวันที่ 14-18 มีนาคม 2562 เริ่มจากภาคตะวันออกเฉียงเหนือ ภาคเหนือ ภาคตะวันออก จนถึงภาคกลาง กรุงเทพและปริมณฑล ได้กําชับให้สถานพยาบาลเร่งสํารวจความแข็งแรงของโครงสร้างอาคารหลังคา ลานจอดรถป้ายประกาศ ไฟส่องสว่าง ให้ตัดแต่งต้นไม้ และซ่อมแซมสิ่งก่อสร้างที่ชํารุดเป็นอันตราย ให้มีความปลอดภัย เพื่อป้องกันความเสียหายของสถานพยาบาล ไม่ให้เกิดผลกระทบต่อผู้มารับบริการนอกจากนี้ ยังให้ตรวจสอบระบบระบายน้ําทําความสะอาดรางน้ําฝน ท่อระบายน้ําไม่ให้อุดตัน ขนย้ายเวชภัณฑ์เครื่องมือแพทย์ไว้ในที่สูง เตรียมระบบสํารองไฟสํารองยาเวชภัณฑ์ น้ํามัน ออกซิเจน ทรัพยากรที่จําเป็นให้เพียงพอ จัดทําแผนบริการประชาชนทั้งในโรงพยาบาลและในพื้นที่ รวมถึงติดตามสถานการณ์เพื่อให้การช่วยเหลือประชาชนจากพายุฤดูร้อนอย่างรวดเร็ว
นายแพทย์สุขุมกล่าวต่อว่า ขอให้ประชาชนในพื้นที่ดังกล่าวระวังอันตรายที่อาจเกิดขึ้นได้จากลมแรง ฝนตกหนัก และฟ้าผ่า โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง สําหรับเกษตรกรที่อยู่ในท้องนาที่โล่งแจ้ง ควรหาที่หลบที่ปลอดภัย สิ่งปลูกสร้างที่แข็งแรงทันที และหลีกเลี่ยงการใช้ศัพท์มือถือขณะเกิดฝนฟ้าคะนองเนื่องจากอาจเหนี่ยวนําประจุไฟฟ้าทําให้เกิดอันตรายได้ หากเจ็บป่วยฉุกเฉินโทรสายด่วน 1669
************************* 13 มีนาคม 2562
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล พบปะสนทนากับนักศึกษามหาวิทยาลัยเทคโนโลยีราชมงคลตะวันออก วิทยาเขตอุเทนถวาย
วันพุธที่ 13 กันยายน 2560
ม.ล.ปนัดดา ดิศกุล พบปะสนทนากับนักศึกษามหาวิทยาลัยเทคโนโลยีราชมงคลตะวันออก วิทยาเขตอุเทนถวาย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้บริหาร ครูอาจารย์ และลูกหลานนักศึกษา พร้อมทั้งบรรยายพิเศษ เรื่อง "ศาสตร์พระราชากับพัฒนาการทางการศึกษา และสืบสานพระราชปณิธานสถานศึกษาคุณธรรม"
ข่าวสํานักงานรัฐมนตรี482/2560
ม.ล.ปนัดดา ดิศกุลพบปะสนทนากับนักศึกษามหาวิทยาลัยเทคโนโลยีราชมงคลตะวันออก วิทยาเขตอุเทนถวาย
เมื่อวันอังคารที่ 12 กันยายน 2560 ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้บริหาร ครูอาจารย์ และลูกหลานนักศึกษา พร้อมทั้งบรรยายพิเศษ เรื่อง "ศาสตร์พระราชากับพัฒนาการทางการศึกษา และสืบสานพระราชปณิธานสถานศึกษาคุณธรรม" ณ ห้องประชุมมหาวิทยาลัยเทคโนโลยีราชมงคลตะวันออก วิทยาเขตอุเทนถวาย โดยมีผู้บริหารเข้าร่วม เช่น ดร.สุภัทร จําปาทอง เลขาธิการคณะกรรมการการอุดมศึกษา รวมทั้งคณะผู้บริหาร และนักศึกษา ร่วมฟังบรรยาย
ม.ล.ปนัดดา ดิศกุลกล่าวตอนหนึ่งว่า รู้สึกยินดีที่ได้มาพบปะครูอาจารย์ ลูกหลานนักศึกษาอุเทนถวาย อันเป็นสถานศึกษาเก่าแก่ คู่บ้านคู่เมือง และถือเป็นสถานศึกษาพระราชทาน ในสมัยสมเด็จพระมหาธีรราชเจ้า รัชกาลที่ 6 ซึ่งถือกําเนิดมาจากโรงเรียนเพาะช่าง โดยข้อเท็จจริงแล้ว สายช่างยึดมั่นตามจารีตประเพณีว่ามีพ่อองค์เดียวกัน คือ 'พระวิษณุกรรม' ที่ศิษย์อาชีวะทุกคนต่างยึดเหนี่ยวเป็นหัวใจในการดํารงตนทางการศึกษาและมีสัมมาชีพอันสุจริตและมีความชํานาญการเฉพาะด้าน
ขอฝากให้ครูอาจารย์ และลูกหลานนักเรียนอุเทนถวาย ช่วยกันขับเคลื่อนโครงการสถานศึกษาคุณธรรมไปสู่ความสําเร็จเพื่อบําเพ็ญเป็นคุณงามความดีถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช รัชกาลที่ 9 ในคราวที่พสกนิกรชาวไทยต่างมีความเศร้าโศกเสียใจต่อการเสด็จจากไปของพระบาทสมเด็จพระปรมินทรมหาภูมิพลอดุลยเดช พระองค์ได้ทรงพระราชทานสอนปวงชนชาวไทย ถึงเรื่องความรู้รักสามัคคี เข้าใจ เข้าถึง พัฒนา อันถือเป็นพระราชปณิธานอันยิ่งใหญ่ โดยเมื่อเรารู้เราจะเกิดความเข้าใจ เมื่อเรารักเราจะเข้าถึงได้ และเมื่อเราสามัคคีประเทศไทยจะเกิดการพัฒนา ช่วยกันนําพาประเทศไทย สู่ความร่มเย็นเป็นสุข
มีข้าราชการชั้นผู้ใหญ่บางท่านบอกเล่าแก่ผมว่า ท่านได้เล่าเรียนมาในสายอาชีวะ แต่โชคดีที่เป็นนักฟุตบอลของสถาบันมาโดยตลอด ตกเย็นเป็นต้องซ้อมฟุตบอลแทบทุกวัน กลับบ้านมืดค่ําไม่มีโอกาสแม้แต่จะคิดไปตีรันฟันแทงกับใครที่ไหน พี่ๆ น้องๆ ทั้งสถาบันเดียวกันและต่างสถาบันต่างมีความรักสมัครสมานในเวลานั้น และทุกครั้งที่ท่านมองกลับมาดูรุ่นน้อง แล้วมีความรู้สึกเศร้าใจเมื่อปรากฏเป็นข่าวการทําร้ายกันเอง สงสารบุพการี ญาติพี่น้อง ที่ต้องสูญเสียชีวิตบุตรหลานไปในวัยอันไม่สมควร
จึงขอฝากให้ลูกหลานเยาวชนไทยรักกันสามัคคีกัน เพราะเราทุกคนเกิดในแผ่นดินเดียวกัน จะเกิดภาคไหนก็ไทยด้วยกัน ทุกคนรักพ่อ แล้วไหนเลยจะทําให้พระองค์ท่านต้องเสียพระทัยยามเฝ้าทอดพระเนตรลงมาเห็นลูกหลานไทยยังคงแตกความสามัคคีกันอยู่ จนบางครั้งต้องสูญเสียชีวิต เสียอนาคตแทนที่จะเป็นหลักชัยให้กับครอบครัว ทดแทนคุณบุพการีในวัยชรา หากนักเรียนนักศึกษาเลิกตีกัน ขัดแย้งกัน เพราะถือศักดิ์ศรีของสถาบันเสียได้ ดั่งที่มีข่าวเกิดขึ้นในเชิงลบคราวใด ซึ่งทําให้ประชาชนชาวไทยเสียใจ
กลุ่มประชาสัมพันธ์ สํานักงานรัฐมนตรี:รายงาน
อิทธิพล รุ่งก่อน: ถ่ายภาพ
ขอบคุณข่าว:คณะทํางาน รมช.ศธ.
รัฐบาลไทย-ข่าวทำเนียบรัฐบาล-สธ. ไทย หารือ สธ. เมียนมา ยกระดับความร่วมมือด้านสาธารณสุข
วันพฤหัสบดีที่ 23 สิงหาคม 2561
สธ. ไทย หารือ สธ. เมียนมา ยกระดับความร่วมมือด้านสาธารณสุข
กระทรวงสาธารณสุขไทย และกระทรวงสาธารณสุข สาธารณรัฐแห่งสหภาพเมียนมา หารือทวิภาคี จัดทําแผนปฏิบัติการฉบับใหม่ พ.ศ. 2562 – 2564 ภายใต้ข้อตกลงความร่วมมือด้านสาธารณสุขระหว่างสองประเทศ
กระทรวงสาธารณสุขไทย และกระทรวงสาธารณสุข สาธารณรัฐแห่งสหภาพเมียนมา หารือทวิภาคี จัดทําแผนปฏิบัติการฉบับใหม่ พ.ศ. 2562 – 2564 ภายใต้ข้อตกลงความร่วมมือด้านสาธารณสุขระหว่างสองประเทศ
วันนี้ (23 สิงหาคม 2561) นายแพทย์ศุภกิจ ศิริลักษณ์ หัวหน้าผู้ตรวจราชการกระทรวงสาธารณสุข ได้รับมอบหมายจากปลัดกระทรวงสาธารณสุขเป็นหัวหน้าคณะผู้แทนไทย จากกระทรวงสาธารณสุข พร้อมด้วยผู้แทนจากกระทรวงการต่างประเทศ เข้าร่วมการประชุมทวิภาคีระหว่างไทยและเมียนมา เพื่อหารือการจัดทําแผนปฏิบัติการปี พ.ศ.2562 - 2564 (Thailand-Myanmar Bilateral High Officials Meeting on Workplan 2019-2021) ณ กรุงย่างกุ้ง สาธารณรัฐแห่งสหภาพเมียนมา
นายแพทย์ศุภกิจให้สัมภาษณ์ว่า การประชุมทวิภาคีครั้งนี้ มีวัตถุประสงค์ที่สําคัญคือการทบทวนการดําเนินงานของแผนปฏิบัติการปี พ.ศ.2559-2561 ภายใต้ข้อตกลงความร่วมมือด้านสาธารณสุขระหว่างสองประเทศ ใน 8 ด้าน ได้แก่ การเฝ้าระวังโรค การส่งเสริมความปลอดภัยของอาหารและยา การส่งเสริมการแพทย์ดั้งเดิม การกํากับเครื่องมือแพทย์และเครื่องสําอาง การควบคุมและป้องกันโรคติดต่ออุบัติใหม่ การควบคุมและป้องกันโรคติดต่อข้ามพรมแดน การส่งเสริมสุขภาพ และด้านอื่น ๆ ที่มีความสนใจร่วมกัน ซึ่งผลการดําเนินงานมีความก้าวหน้าในหลายด้าน โดยทั้งสองฝ่ายเห็นพ้องต้องกันว่าต้องมีการพัฒนาความร่วมมือในระดับพื้นที่ชายแดนให้เข้มแข็งยิ่งขึ้น
นายแพทย์ศุภกิจกล่าวต่อว่า ที่ประชุมได้ยกร่างแผนปฏิบัติการปี พ.ศ.2562 - 2564 ซึ่งยังคงความร่วมมือใน 8 ด้าน และเพิ่มการให้บริการสุขภาพผ่านการจัดตั้งหน่วยแพทย์เคลื่อนที่ (Mobile medical services) ให้บริการประชาชนในรัฐยะไข่ สาธารณรัฐแห่งสหภาพเมียนมา ซึ่งเป็นประเด็นที่ฝ่ายเมียนมาให้ความสําคัญสูงสุด และไทยยินดีให้การสนับสนุน ซึ่งกรมการแพทย์ ได้จัดทีมสํารวจพื้นที่ในรัฐยะไข่แล้วเมื่อต้นสัปดาห์ที่ผ่านมา โดยจะเสนอร่างแผนปฏิบัติการฉบับนี้ ในการประชุมระดับรัฐมนตรีว่าการกระทรวงสาธารณสุขของทั้งสองประเทศ เพื่อพิจารณาให้ความเห็นชอบในวันที่ 24 สิงหาคม 2561 ซึ่งแผนปฏิบัติการฉบับใหม่นี้จะช่วยยกระดับความร่วมมือของสองประเทศให้มีความเข้มแข็งยิ่งขึ้นและไทยพร้อมดําเนินงานตามแผนดังกล่าวอย่างเต็มที่
*********************************** 23 สิงหาคม 2561
รัฐบาลไทย-ข่าวทำเนียบรัฐบาล-หุ่นยนต์กู้่ภัยและระบบทำแผนที่สามมิติ (iRAP Robot)
วันพฤหัสบดีที่ 30 กรกฎาคม 2563
หุ่นยนต์กู้่ภัยและระบบทําแผนที่สามมิติ (iRAP Robot)
วันที่ 28 มกราคม 2563
เป็นหุ่นยนต์ที่ทํางานโดยระบบแสดงแผนที่สามมิติด้วยการจับสัญญาณภาพจากกล้องที่ติดตั้งกับ iRAP Robotซึ่งเหมาะสมสําหรับการใช้ในภารกิจกู้ภัยในพื้นที่เสี่ยงหรือพื้นที่ที่มนุษย์ไม่สามารถเข้าถึงได้โดยมีราคาต่อ 1 หน่วยการผลิต ประมาณ 500,000 - 1,000,000 บาท ทั้งนี้ผู้วิจัยและพัฒนาอยู่ระหว่างการวิจัยและพัฒนาการปรับเปลี่ยนวัสดุโครงสร้างเพื่อให้มีน้ําหนักเบา มีการรปรับเปลี่ยนเชิงกายภาพเพื่อให้สามารถเคลื่อนไหวได้อย่างมีความคล่องตัวและเหมาะสมกับสถานการณ์ต่างๆ ได้มากยิงขึ้น
28 ม.ค. 63 เวลา 8.30 น. ก่อนการประชุมคณะรัฐมนตรี ณ บริเวณด้านหลังตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ ได้แก่ ผลงานประดิษฐ์และนวัตกรรม จากงานวันนักประดิษฐ์ ประจําปี 2563 วิสาหกิจดิจิทัลเริ่มต้น (Digital Startup) ด้านเทคโนโลยีดิจิทัลเพื่อการบริหารภาครัฐ (GovTech)
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นําเสนอผลงานวิสาหกิจดิจิทัลเริ่มต้น (Digital Startup) เทคโนโลยีดิจิทัลเพื่อการบริหารภาครัฐ (GovTech) ที่เป็นนวัตกรรมใหม่ อาทิเช่น หุ่นยนต์กู้ภัยและระบบทําแผนที่สามมิติ หุ่นเย็นเก็บกู้วัตถุระเบิด แอปพลิเคชันติดตามรถโดยสารประจําทางแบบเรียลไทม์ และ Container Truck Gate Automation หรือระบบอ่านหมายเลขตู้คอนเทนเนอร์และป้ายทะเบียนรถบรรทุกอัตโนมัติ ซึ่งนายกรัฐมนตรีได้ทดลองใช้หุ่นเย็นเก็บกู้วัตถุระเบิด พร้อมเสนอว่า อยากให้หน่วยงานรัฐที่เกี่ยวข้องได้มีการบูรณาการงานกับนวัตกรรมด้านเทคโนโลยีดิจิทัลเพื่อการบริหารภาครัฐ (GovTech) เพื่อให้ประสิทธิภาพและอํานวยความสะดวกต่อประชาชนมากเพิ่มขึ้น
รัฐบาลไทย-ข่าวทำเนียบรัฐบาล-ปกท.วท. ให้การต้อนรับผู้แทนจากสาธารณรัฐแห่งสหภาพเมียนมาร์ ในโอกาสเข้าเยี่ยมคารวะพร้อมทั้งหารือความร่วมมือด้านการบริการจัดการน้ำ
วันอังคารที่ 13 ธันวาคม 2559
ปกท.วท. ให้การต้อนรับผู้แทนจากสาธารณรัฐแห่งสหภาพเมียนมาร์ ในโอกาสเข้าเยี่ยมคารวะพร้อมทั้งหารือความร่วมมือด้านการบริการจัดการน้ํา
เมียนมาร์
9 ธันวาคม 2559 ณ ห้องประชุมชั้น 3 อาคารพระจอมเกล้า สป.วท./ รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี นายนายรอยล จิตรดอน ผู้อํานวยการสถาบันสารสนเทศทรัพยากรน้ําและการเกษตร (องค์การมหาชน) (สสนก.) และคณะผู้แทน ให้การต้อนรับ Mr. Htun Lwin Oo Director General, Department of Water Resources and Improvement of River Systems (DWIR), Ministry of Transport and Communications Mr. Win Hlaing Project Director, Ayeyarwady Integrated River Basin Management (AIRBM) Project Ms. Khin Ni Ni Thein Component 1 Director, AIRBM Project Mr. Aung Myo Khaing Component 3 Director, AIRBM Project ซึ่งเป็นผู้แทนจากสาธารณรัฐแห่งสหภาพเมียนมาร์ ในโอกาสเข้าเยี่ยมคารวะท่าน ปกท.วท.พร้อมทั้งหารือความร่วมมือด้าน การบริการจัดการน้ําระหว่างไทยกับเมียนมาร์ การบริหารจัดการแม่น้้าอิรวดี ความร่วมมือระหว่าง สสนก.กับ สาธารณรัฐสหภาพ เมียนมาร์ และการจัดทําโครงการนําร่อง (Pilot Project) ในพื้นที่ลุ่มน้้าอิรวดีตอนล่าง